Pulmade hooaeg on täies hoos! Kaunis suunamudija Kristina Pärtelpoeg on samuti üks neist, kes suvel abiellunud ning nüüd oma jälgijaid pulmakaadritega kostitab. Tegemist aga ei ole tavaliste romantikast nõretevate fotodega, vaid lõbusate ja elavate hetkedega.
20. augustil abiellunud ja uhke pulmapeo teinud suunamudija Kristina Pärtelpoeg võttis oma armastatu Siimu perenime ning kannab nüüd nime Kristina Suuroja.
Värskelt avaldatud fotodel kannab Kristina valget pitsist pulmakleiti. Uhke kleidi alla sobitas naine valged ketsid. “Parim otsus ever. Hea mugav oli kõndida,” kostis naine, et kingade asemel mugavust eelistada oli igati õige otsus.
Kuna Siimu ülikond läks enne pulmi katki, siis suunduti Gowri Style House’i uut valima ning pulmadeks ja tähistamiseks sai Siim selga lausa nii sinise kui halli ülikonna.